Peale poolt päeva arvutis andmesisestust oli kasvuhoone kaevamine lust ja lõbu   Kaevamata oli teine pool, esimesel poolel on redised juba üleval ja muud taimed ka pistavad oma ninakesi välja   Veel sai üle käidud eelmise aasta maasikamaa. Väga visalt läksid tolle kuuma suvega taimed oma pesades kasvama, korduvalt sai neid uuesti istutatud. Nüüd tundus, et pole seal järel midagi, pea igasse pesasse oli end sättinud lopsakas võilill. Kui need nüüd välja juuritud  said, tulid maasikataimed ka välja   Üksikud pesad olid tühjad.